62017TJ0147_INF
2021 m. lapkričio 17 d. Bendrojo Teismo (trečioji kolegija) sprendimas
Anastassopoulos ir kt. / Taryba ir Komisija
(Byla T‑147/17)
„Deliktinė atsakomybė – Ekonominė ir pinigų politika – Graikijos valstybės skolos restruktūrizavimas – Privačiojo sektoriaus dalyvavimas – Kolektyvinių veiksmų sąlygos – Privatūs kreditoriai – Pakankamai aiškus teisės normos, suteikiančios teisių privatiems asmenims, pažeidimas – Vienodas požiūris – Fiziniai ir juridiniai asmenys – Senatis – Įskaitymas – Priimtinumas – Atsakomybė be kaltės – Neįprasta ir specifinė žala“
1.
Deliktinė atsakomybė – Sąlygos – Neteisėti veiksmai – Žala – Priežastinis ryšys – Kumuliacinės sąlygos – Vienos iš sąlygų netenkinimas – Viso ieškinio dėl žalos atlyginimo atmetimas
(SESV 340 straipsnio antra pastraipa)
(žr. 41, 42, 93 punktus)
2.
Ieškinys dėl žalos atlyginimo – Dalykas – Prašymas atlyginti Euro grupės padarytą žalą – Neformalaus pobūdžio tarpvyriausybinis organas – Priskirtos kompetencijos nebuvimas – Sąjungos įstaigos ar organo statuso neturėjimas – Nepriimtinumas
(ESS 3 straipsnis ir 13 straipsnio 1 dalis; SESV 119 straipsnio 2 dalis, 137 straipsnis ir 340 straipsnio antra pastraipa; prie ESS ir SESV pridėto Protokolo Nr. 14 1 straipsnis)
(žr. 44, 63–66 punktus)
3.
Ieškinys dėl žalos atlyginimo – Deliktinė atsakomybė – Senaties terminas – Eigos pradžia
(SESV 340 straipsnio antra pastraipa; Teisingumo Teismo statuto 46 straipsnis)
(žr. 49 punktą)
4.
Ieškinys dėl žalos atlyginimo – Dalykas – Prašymas atlyginti Sąjungai priskirtiną žalą – Euro zonos valstybių ar vyriausybių vadovų ir Europos Sąjungos institucijų bendra deklaracija, priimta vykdant Graikijos valstybės skolos restruktūrizavimą – Priemonės, susijusios su privačių kreditorių dalyvavimu – Pareigos numatyti tokį dalyvavimą, kuri būtų teisiškai privaloma atitinkamai valstybei narei, nebuvimas – Ieškinio atmetimas
(ESS 3 straipsnis; SESV 119 straipsnis ir 340 straipsnio antra pastraipa)
(žr. 68, 69 punktus)
5.
Ieškinys dėl žalos atlyginimo – Dalykas – Prašymas atlyginti Sąjungai priskirtiną žalą – Ieškinys, pareikštas Euro grupei priėmus politinius susitarimus – Komisijos pareiga prižiūrėti, kaip sudarant tokius susitarimus taikoma Sąjungos teisė – Apimtis
(ESS 17 straipsnio 1 dalis; SESV 340 straipsnio antra pastraipa; prie ESS ir SESV pridėto Protokolo Nr. 14 1 straipsnio trečias sakinys)
(žr. 70, 72–74 punktus)
6.
Ekonominė ir pinigų politika – Pinigų politika – Įgyvendinimas – Graikijos valstybės skolos restruktūrizavimas – Pritarus Komisijai priimtas Euro grupės arba jos pirmininko sprendimas fiziniams asmenims, turintiems privačių kreditorių statusą, taikyti šios skolos restruktūrizavimą be vėlesnio kompensacijos išmokėjimo – Tokių pačių sąlygų taikymas juridiniams asmenims, turintiems privačių kreditorių statusą – Vienodo požiūrio principo pažeidimas – Nebuvimas
(SESV 119 straipsnis; Europos Sąjungos pagrindinių teisių chartijos 20 ir 21 straipsniai)
(žr. 84, 90–92 punktus)
7.
Deliktinė atsakomybė – Atsakomybė už teisėtu aktu padarytą žalą – Kompetencijai priimti Sąjungos teisės aktus priskiriami veiksmai – Netaikymas – Ribos – Žala, kurią privatūs kreditoriai patyrė įgyvendinus privalomą apsikeitimą valstybės skolos vertybiniais popieriais, vykdant nacionalinės valstybės skolos restruktūrizavimą – Neįprastos ir specifinės žalos nebuvimas
(SESV 340 straipsnio antra pastraipa)
(žr. 96–101 punktus)
Dalykas
SESV 268 straipsniu grindžiamas prašymas, kad būtų atlyginta žala, kurią tariamai patyrė ieškovai, kai buvo privalomai apsikeista valstybės skolos vertybiniais popieriais 2012 m. restruktūrizuojant Graikijos valstybės skolą (privačių investuotojų dalyvavimas taikant kolektyvinių veiksmų sąlygas dėl Euro grupės, jos pirmininko, Euro zonos valstybių arba vyriausybių vadovų bei Komisijos elgesio arba veiksmų).
Rezoliucinė dalis
1.
Atmesti ieškinį
2.
Priteisti iš Nikolaos Anastassopoulos, Aristeidis Anastassopoulos, Alexia Anastassopoulos, Maria-Myrto Anastassopoulos ir Sophie Velliou bylinėjimosi išlaidas.